Mircea Tudor s-a prezentat vineri la sediul DNA, unde a fost citat. El nu a dat declaratii presei.Mircea Tudor este castigatorul premiului EY Entrepreneur Of The Year Romania 2014.MB Telecom este o companie din domeniul tehnologiilor de scanare radioactiva. Produsele realizate de MB Telecom vizeaza piata globala. Romania curata scrie ca Mircea Tudor este bun prieten, vecin si nasul adjunctului procurorului general al Romaniei, Bogdan Licu (acesta a ocupat, pentru o perioada scurta, si functia de procuror general interimar).Omul de afaceri l-a imprumutat pe procurorul Licu cu 300.000 de euro. Cu acesti bani, Licu si-a cumparat un apartament intr-un ansamblu rezidential pe care il inchirieaza cu 18.000 de euro pe an, potrivit declaratiei de avere a magistratului.In acelasi dosar mai este urmarit penal Liviu Andreias, la data faptei avocat in Baroul Teleorman, (in prezent aflat in detentie), pentru trafic de influenta.Suspectul Ardeias Liviu, in intervalul noiembrie 2010- aprilie 2011, a primit, in doua transe, in mod indirect (prin intermediul unor operatiuni comerciale fictive), suma de 6.000.000 de lei de la inculpatul Tudor Mircea (asociatul si administratorul unei societati comerciale) promitand in schimb ca va interveni la anumiti functionari din cadrul unor autoritati, in vederea obtinerii documentelor despre care sustinea ca ar fi fost necesare adjudecarii, de catre societatea lui Tudor Mircea, a unor contracte cu Autoritatea Nationala a Vamilor privind sisteme de securizare.Suspectul Ardeias Liviu ar fi incasat comisionul de 6 milioane de lei (aproximativ 1,5 milioane euro), ca procentaj din contractele incheiate cu Autoritatea Nationala a Vamilor, pe baza a doua facturi emise de cabinetul de avocatura. Imediat ce i-au intrat banii in cont, acesta i-a ridicat de la casieria bancii.Banii au fost primiti indirect, prin intermediul unor operatiuni comerciale simulate desfasurate intre societatea lui Tudor Mircea si cabinetul avocatului Ardeias Liviu, prima transa in cuantum de 3.800.000 lei, la data de 29 noiembrie 2010, iar cea de-a doua transa de 2.200.000 lei, la data de 27 aprilie 2011.Suma de 6 milioane lei incasata de catre Ardeias Liviu de la societatea lui Tudor Mircea a fost inregistrata in contabilitatea acelei societati drept cheltuiala cu achizitii de prestari servicii, desi suma ar fi fost folosita, in realitate, pentru plata influentei susmentionate. In acest fel, s-a creat un prejudiciu la bugetul de stat in suma de 960.000 lei (echivalentul a 227.492 euro), reprezentand impozit pe profit pe care societatea respectiva era obligata sa il plateasca statului.Inculpatului Tudor Mircea si suspectului Ardeias Liviu li s-au adus la cunostinta calitatea procesuala si acuzatiile, in conformitate cu prevederile art. 309, respectiv 307 Cod de procedura penala.Precizam ca Ardeias Liviu a mai fost trimis in judecata, alaturi de alte persoane, de catre procurorii anticoruptie, la 11 aprilie 2013, fiind condamnat definitiv la 6 ani inchisoare cu executare, la 25 noiembrie 2015, de Inalta Curte de Casatie si Justitie, pentru tentativa de inselaciune. Intr-un alt dosar a fost trimis in judecata, la 17 iunie 2013, pentru infractiuni de evaziune fiscala, fiind condamnat definitiv, la 3 mai 2016, la 5 ani inchisoare.